́ бо грѣ̂хъ ра́ди на́шихъ не и́мамы дерзнове́нія ко гдс̑у, проси́ти єгѡ̀ дарѡ́въ на́мъ бл҃гопотре́бныхъ, но тебѐ мл҃твенника къ нему̀ бл҃гопрія́тнаго предлага́емъ, и про́симъ:умолѝ на́мъ ѿ єгѡ̀ бл҃гости вся̂, я̀же на по́льзу душа́мъ и тѣлесє́мъ на́шымъ:вѣ́ру пра́ву, наде́жду несомнѣ́нну, любо́вь нелицемѣ́рну, во искуше́ніихъ му́жество, въ ѕлострада́ніихъ терпѣ́ніе, въ мл҃твахъ постоя́нство, во бл҃гоче́стіи преуспѣ́яніе, вожделѣ́нное здра́віе, землѝ плодоно́сіе, возду́ха бл҃горастворе́ніе, дѡждѝ бл҃говре́мєнны, жите́йскихъ потре́бъ дово́льство, ми́ръ во дне́хъ на́шихъ и бл҃гослове́ніе свы́ше на вся̂ бл҃га̂я дѣла̀ и начина̂нія на̂ша, и да не во ѕло̀ ѡбрати́мъ да́ры єгѡ̀, по во сла́ву и́мене єгѡ̀ ст҃а́гѡ и въ прославле́ніе твоегѡ̀ ѡ на́съ хода́тайства